Lasse Brogaard voksede op i Hjørring med sin mor. Som lille kunne han bedst lide at være indenfor, hvor han brugte mange timer på at tegne, lege med Barbie og hænge ud med pigerne. Da han var 15 år, begyndte han at gå med makeup ligesom sine veninder. - Jeg kunne ikke se, hvorfor det kun var noget, pigerne skulle. Jeg synes selv, at det var helt normalt og skammede mig ikke over det. Jeg følte heller ikke, at jeg var rebelsk, men bare at det var helt normalt. Jeg kunne godt mærke, at det ikke var helt normalt i skolen og i offentligheden, så jeg blev mobbet helt vildt på grund af det. De kaldte mig Barbie-Lasse, pige-Lasse og Femi-Lasse. (Foto: Betina Garcia © dr)